open-index/open-wikipedia-markdown huggingface dataset:
Lavinia Miloșovici

**Lavinia Miloșovici** (s. 21. lokakuuta 1976 Lugoj) on romanialainen telinevoimistelija ja olympiavoittaja. Hän voitti 1990-luvulla kaksi olympiakultaa, viisi maailmanmestaruutta ja neljä Euroopan-mestaruutta.

Miloșovici voitti Barcelonan 1992 olympialaisten telinevoimisteluissa kaksi kultamitalia. Permannon loppukilpailussa hän sai täydet 10,000 pistettä. Hypyn kultamitalin hän jakoi unkarilaisen Henrietta Ónodin kanssa molempien saatua suorituksestaan 9,925 pistettä. Joukkuekilpailussa Miloșovici saavutti hopeaa ja neliottelussa pronssia pistein 39,687. Nojapuilla hän sijoittui 9,912 pisteellä jaetulle neljännelle sijalle ja puomilla 9,262 pisteellä kahdeksanneksi.

Atlantan 1996 olympialaisissa 19-vuotias Miloșovici oli Romanian naisvoimistelujoukkueen vanhin kilpailija. Hän saavutti pronssia joukkuekilpailussa ja tasapistein 39,067 maannaisensa Simona Amânarin kanssa neliottelussa. Nojapuilla hän sijoittui kahdeksanneksi 9,750 pisteellä.

Ensimmäisen maailmanmestaruutensa Miloșovici voitti Indianapolisissa 1991. Tuolloin hän oli paras hypyssä. Pariisissa 1992 hän voitti MM-kultaa nojapuilla, Birminghamissa 1993 puomilla sekä Dortmundissa 1994 ja Sabaessa 1995 joukkuekilpailussa. MM-hopeaa hän saavutti hypyssä 1993 sekä moniottelussa ja permannolla 1994. Pronssia on tullut joukkuekilpailusta ja puomilta 1991, hypystä 1994, moniottelusta 1995 sekä permannolta 1996.

Euroopan-mestaruuden Miloșovici voitti hypyssä ja joukkuekilpailussa Tukholmassa 1994 sekä permannolla ja joukkuekilpailussa Birminghamissa 1996. EM-hopeaa hän saavutti permannolla 1994 sekä pronssia puomilla 1994 ja moniottelussa 1996.

## Lähteet

* 
* 
* 
*
Rantalitukka

**Rantalitukka** (*Cardamine parviflora*) on Euraasiassa laajalle levinnyt ristikukkaiskasvi. Suomessa rantalitukka on harvinainen ja rauhoitettu laji.

## Ulkonäkö ja koko
Yksivuotinen rantalitukka kasvaa 10–30 cm korkeaksi. Sen varsi on pystykasvuinen, hento ja kalju. Kasvilla ei ole tyviruusuketta. Päättöparisten varsilehtien lehdykät ovat suikeita tai lähes tasasoukkia sekä kapeatyvisiä. Lehtiä on runsaasti. Valkoiset kukat ovat vaatimattomia ja pieniä. Kasvin lituperät ovat noin puolet lidun koosta. Rantalitukka kukkii kesä-heinäkuussa.

Suomessa kasvavista litukoista rantalitukka muistuttaa eniten metsälitukkaa (*Cardamine flexuosa*) ja mäkilitukkaa (*Cardamine hirsuta*).

## Levinneisyys
Rantalitukkaa tavataan Euroopasta Kiinaan ja Japaniin saakka, mutta levinneisyysalue on hyvin epäyhtenäinen. Pohjois-Euroopassa sitä tavataan Etelä-Norjassa, Keski-Ruotsissa, Etelä-Suomessa, Suomenlahden saarilla ja Venäjän Karjalassa. Suomessa esiintymät ovat keskittyneet Kokemäenjoen vesistön alueelle Porista Tampereelle, Varsinais-Suomen rannikolle ja Uudellemaalle. Rantalitukan asrvellaan tulleen Suomeen viikinkiretkien aikana ja myöhemmin myös laivojen painolastien mukana.

## Elinympäristö
Rantalitukka kasvaa pääasiassa jokien ja järvien liejukkorannoilla sekä rannikon soraikko- ja kivikkorannoilla aallokon ulottuvilla. Lajia tavataan vaihtelevasti myös muista kosteista kasvuympäristöistä kuten ojista, pellonreunoilta ja lehtokallioilta. Suomessa lajin kasvupaikkoja uhkaavat umpeenkasvu laidunnuksen loputtua sekä rantarakentaminen.

## Lähteet
* Laine, Unto: *Rantalitukka*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 93.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* 
* ITIS: ''Cardamine parviflora'' 
* United States Department of Agriculture (USDA): ''Cardamine parviflora'' 
* Flora of China: ''Cardamine parviflora''
Juho Vaarala

**Juho Erkki Vaarala** (ent. **Lämsä**, 30. syyskuuta 1864 Kuusamo – 29. marraskuuta 1926 Kuusamo) oli suomalainen poliitikko. 

Vaarala toimi Suomalaisen puolueen kansanedustajana toukokuusta 1907 lokakuuhun 1917. Hänet valittiin eduskuntaan Oulun läänin pohjoisesta vaalipiiristä seitsemissä vaaleissa, vuosina 1907, 1908, 1909, 1910, 1911, 1913 ja 1916. Eduskunnan valiokunnista hän vaikutti rautatievaliokunnassa, sivistysvaliokunnassa, suuressa valiokunnassa, talousvaliokunnassa ja työväenasiainvaliokunnassa.

Vaarala toimi Kuusamon kunnankirjurina vuodesta 1894 vuoteen 1921. Hän työskenteli myös maanviljelijänä Kuusamossa, kalastajana Pohjoisella jäämerellä kolmen vuoden ajan, Kuusamon paloapuyhtiön esimiehenä vuosina 1894–1900 ja Kuusamon kunnan rahastonhoitajana vuodesta 1900. Hän toimi myös Kuusamon kunnallislautakunnan esimiehenä. Hän kuului vuoden 1899 suureen lähetystöön Kuusamon edustajana.

Vaarala avioitui Anna Kaisa Kesäniemen (o.s. Tahkola) kanssa joulukuussa 1905. He saivat neljä yhteistä lasta, vuosina 1906, 1908 ja 1910 syntyneet tyttäret ja vuonna 1914 syntyneen pojan. Vaaralan vanhemmat olivat talollinen Erik Lämsä ja Reeta Maria Hänninen. Juho Vaarala kuoli marraskuussa 1926, 62-vuotiaana. 
 
## Lähteet
Ignazio Giunti

**Ignazio Giunti** (30. elokuuta 1941 Rooma, Italia – 10. tammikuuta 1971, Buenos Aires, Argentiina) oli italialainen F1-kuljettaja. Hän osallistui neljään F1-osakilpailuun kaudella 1970. Hän saavutti 3 MM-pistettä ajamalla neljänneksi heti debyyttikilpailussaan Belgian GP:ssä. Muita pistesijoja Giunti ei saanut.

Giunti saavutti menestystä vakioauto- ja urheiluautokilpailuissa 1960-luvulla. Hän oli toinen vuoden 1968 Targa Florio -kilpailussa yhdessä Nanni Gallin kanssa ja neljäs Le Mansin 24 tunnin ajossa samana vuonna. Hän voitti Sebringin 12 tunnin ajon vuonna 1970.

Giunti olisi kilpaillut Ferrarilla kaudella 1971, mutta hän joutui traagiseen onnettomuuteen 1&nbsp;000&nbsp;km Buenos Airesin kilpailussa. Hän törmäsi Ferrarillaan Jean-Pierre Beltoisen Matran perään ja ajoi ulos radalta. Hänen autonsa syttyi tuleen ja hän paloi hengiltä.

## Lähteet
Dick Gibson

**Richard "Dick" Gibson** (16. huhtikuuta 1918 Bourne, Lincolnshire – 17. joulukuuta 2010 Cádiz, Espanja) oli brittiläinen F1-kuljettaja. Hän osallistui kahteen F1-osakilpailuun kausina 1957–1958. Hän keskeytti molemmissa, eikä saavuttanut pisteitä. Hän osallistui myös lukuisiin MM-sarjaan kuulumattomiin kilpailuihin.

## Lähteet
Miroslav Cerar

**Miroslav Cerar** (s. 28. lokakuuta 1939 Ljubljana) on slovenialainen, Jugoslaviaa edustanut entinen telinevoimistelija ja olympiavoittaja. Hän oli 1960-luvulla Euroopan parhaita voimistelijoita ja parhaalla telineellään hevosella maailman paras. Hän voitti urallaan kaksi olympiakultaa, neljä maailmanmestaruutta ja kymmenen Euroopan-mestaruutta.

Kansainvälisen uransa Cerar aloitti Moskovan MM-kisoissa 1958, joissa hän saavutti ensimmäisen arvokisamitalin sijoittuessaan pronssille hevosella.

Ensimmäisissä olympialaisissaan Roomassa 1960 Cerar sijoittui rekillä viidenneksi ja moniottelussa kahdeksanneksi. Tokion 1964 olympialaisissa hän voitti kultaa hevosella ja saavutti pronssia rekillä. Lisäksi hän oli kuudes nojapuilla ja seitsemäs moniottelussa. Méxicon 1968 olympialaisissa hän voitti toistamiseen hevosella olympiakultaa. Joukkuekilpailussa hän sijoittui kuudenneksi ja moniottelussa yhdeksänneksi.

Cerar voitti hevosella mestaruuden kolmissa peräkkäisissä MM-kilpailuissa: Prahassa 1962, Dortmundissa 1966 ja kotikaupungissaan Ljubljanassa 1970. Jo Moskovan MM-kilpailuissa 1958 hän saavutti hevosella pronssia. Vuonna 1962 Cerar voitti MM-kultaa myös nojapuilla ja vuonna 1966 hän sai tällä telineellä MM-pronssia.

Luxemburgin EM-kilpailuissa 1961 Cerar voitti kultaa moniottelussa, hevosella, nojapuilla ja renkailla. Lisäksi hän sai pronssia hypyssä ja permannolla. Belgradin EM-kilpailuissa 1963 hän voitti kultaa moniottelussa, hevosella, renkailla ja rekillä sekä saavutti hopeaa hypyssä ja pronssia permannolla. Antwerpenin EM-kilpailuissa 1965 hän voitti kultaa nojapuilla ja saavutti hopeaa hevosella ja permannolla sekä pronssia renkailla. Tampereen EM-kilpailuissa 1967 Cerar joutui tyytymään hopeaan hevosella ja pronssiin rekillä. Varsovan EM-kilpailuissa 1969 hän voitti uransa kahdeksannen hevosvoimistelun arvokisakultamitalin sekä saavutti hopeaa nojapuilla ja pronssia rekillä.

## Lähteet

* 
*
Jussi Äijälä

**Jussi Äijälä** (s. 27. marraskuuta 1988 Oulu) on uransa lopettanut suomalainen jalkapalloilija. Hän oli pelipaikaltaan oikea laitapuolustaja

Äijälä on edustanut urallaan Vaasan Palloseuraa, Oulun Palloseuraa ja AC Oulua. Hän pelasi VPS:ssa kausina 2009–2010 yhteensä 45 pääsarjaottelua ja teki yhden maalin.

Äijälä nimettiin Suomen alle 21-vuotiaiden maajoukkueeseen ensimmäisen kerran 1. huhtikuuta 2009 Latviaa vastaan pelattuun otteluun, jossa hän pääsi kentälle toiseksi puoliajaksi Jari Nikkilän tilalle.

## Lähteet

## Aiheesta muualla
* Veikkausliigan pelaajakortti
Valkosaarni

**Valkosaarni** (*Fraxinus americana*) on amerikkalainen saarnilaji. Valkosaarni on kotoisin itäisestä Pohjois-Amerikasta, jossa sitä tavataan pohjoisessa Nova Scotiaan, lännessä Minnesotaan, lounaassa Texasiin ja etelässä Pohjois-Floridaan asti. Euroopassa laji menestyy viljeltynä jopa lounaisimpaan Suomeen asti.

## Ulkonäkö
Valkosaarni on suuri, kesävihanta puu joka kasvaa 20–30 metriä, joskus jopa 50 metriä korkeaksi puuksi. Rungolla on ympärysmittaa 0,5–1,8 metriä. Kaarna on nuorella puulla sileää ja harmaata, muuttuen ryppyiseksi puun vanhetessa. Talvisilmujen väri on tummanruskea tai lähes ruskea. Lehti on 20–35 senttimetriä pitkä ja siinä on yhdessä tavallisimmin seitsemän, satunnaisesti viisi, yhdeksän tai 11 lehdykkää. Lehdykät ovat 5–15 (harvinaisesti 18) senttimetriä pitkiä ja 3–7,5 senttimetriä leveitä. Ne ovat päältä tummanvihreitä ja alta sinivihreitä ja valkonystyisiä, syksyllä väri vaihtuu punaiseksi, keltaiseksi tai pronssinpunaiseksi. Kukat ovat pieniä, violettiin vivahtavia ja niissä ei ole terälehtiä. Hede ja emi voivat sijaita eri puissa. Pölytys tapahtuu tuulen mukana. Hedelmä on siivellinen, siipi on 1,5–4 senttimetriä pitkä ja siemen 1,5–2 senttimetriä pitkä. Valkosaarni elää enintään 300-vuotiaaksi.

Nimi valkosaarni tulee lehdyköiden sameanvalkoisesta alapuolesta. Se on samankaltainen kuin punasaarni (*Fraxinus pennsylvanica*), mikä tekee sen erottamisesta hankalaa. Valkosaarnen lehtien alapuoli on vaaleampi kuin yläpuoli, ja varpujen pinta on hilseilevä. Punasaarnen lehtien ylä- ja alapinta ovat samanvärisiä ja varvut ovat sileämpiä. Valkosaarnen lehdet ovat ruokaa monille perhosentoukille.

## Käyttö
Valkosaarnen puuaines on valkoista, vahvaa ja suorajuovaista. Siitä tehdään usein baseballmailoja ja muita urheiluvälineitä sekä työkalujen kädensijoja. Puuainesta käytetään paljon parkettiin ja sisustukseen.

Valkosaarni on lisäksi suosittu puistopuuna; siitä on jalostettu monia lajikkeita.

## Lähteet

## Aiheesta muualla
* 
* 
* 
* 
* 
* 
*
Al-Ahram

**Al-Ahram** () on Egyptin toiseksi vanhin sanomalehti sekä samalla myös yksi luetuimmista. Sanomalehden perustivat vuonna 1875 Aleksandriassa asuneet libanonilaiset veljekset Beshara ja Saleem Taqla. Al-Ahramia julkaistiin ensin vain lauantaisin, mutta myöhemmin siitä tuli päivittäin ilmestyvä sanomalehti.

Egyptin hallitus omisti hallitsevan osuuden lehden osakkeista, kuten kahdesta muustakin päälehdestä ja presidentti nimitti päätoimittajat.
Sanomalehteä julkaistaan myös muissa arabimaissa ja siitä ilmestyy sekä englannin- että ranskankieliset viikoittaiset painokset ja sillä on englanninkielinen verkkosivusto.

## Lähteet

## Aiheesta muualla
* Al-Ahramin englanninkielisen painoksen internetversio
Claudio Verino

**Claudio Alberto Verino** (31. tammikuuta 1984 Rosario, Argentiina) on argentiinalainen jalkapalloilija. Hän on pelipaikaltaan keskuspuolustaja.

Hän pelasi suomalaisessa Inter Turussa kaudella 2009. Ensimmäisen Veikkausliiga-maalinsa hän teki Kuopion Palloseuraa vastaan.

Verino on pelannut kaksi poikien maaottelua.
Melita Rühn

**Melita Rühn** (s. 19. huhtikuuta 1965 Sibiu) on entinen romanialainen telinevoimistelija ja olympiamitalisti.

Rühn saavutti Moskovan 1980 olympialaisissa kolme mitalia. Joukkuekilpailussa hän saavutti hopeaa. Hän keräsi 13:nneksi parhaat pisteet mutta ei päässyt henkilökohtaisen moniottelun finaaliin koska ei ollut kolmen parhaan romanialaisen joukossa. Hypyssä Rühn saavutti pronssia 19,650 pisteellä ja nojapuilla hän jakoi pronssimitalin samat 19,775 pistettä saaneiden Steffi Kräkerin ja Marija Filatovan kanssa.

Fort Worthin MM-kilpailuissa 1979 Rühn saavutti kultaa joukkuekilpailussa sekä pronssia moniottelussa ja permannolla.

## Lähteet

* 
* 
*
Emilia Eberle

**Emilia Eberle** (s. 4. maaliskuuta 1964 Arad) on entinen romanialainen telinevoimistelija ja olympiamitalisti. Hän saavutti 12 arvokisamitalia vuosina 1978–1980.

Eberle saavutti Moskovan 1980 olympialaisissa kaksi hopeamitalia. Joukkuekilpailussa Romania sijoittui hopealle ja Eberle oli joukkueensa paras kerättyään kaikista voimistelijoista neljänneksi eniten pisteitä. Henkilökohtaisessa moniottelussa, jonka pisteisiin laskettiin mukaan puolet joukkuekilpailussa kerätyistä pisteistä, hän putosi kuudenneksi 78,400 pisteellä ja joukkuetovereista Nadia Comăneci nousi hänen edelleen. Toisen hopeamitalinsa Eberle saavutti nojapuilla, jossa hän kokosi 19,850 pistettä ja hävisi vain itäsaksalaiselle Maxi Gnauckille. Permannolla Eberle oli viides 19,750 pisteellä ja puomilla kuudes 19,400 pisteellä.

Strasbourgin MM-kilpailuissa 1978 Eberle saavutti hopeaa joukkuekilpailussa sekä pronssia puomilla, nojapuilla ja permannolla. Kööpenhaminan EM-kilpailuissa 1979 hän saavutti hopeaa moniottelussa, puomilla ja nojapuilla. Fort Worthin MM-kilpailuissa 1979 hän voitti kultaa joukkuekilpailussa ja permannolla sekä saavutti pronssia nojapuilla.

## Lähteet

* 
* 
*
Trout Mask Replica

**Trout Mask Replica** on Captain Beefheart & His Magic Bandin vuonna 1969 julkaistu albumi. Albumin tuottajana toimi Frank Zappa, joka oli Beefheartin ystävä jo kouluajoilta. Albumilla yhdistyy muun muassa blues rockia, psykedeelistä rockia, avantgardea ja free jazzia. Se on vaikuttanut moniin eri rockin tyylisuuntauksiin, kuten vaihtoehtorockiin, post-punkiin, noise rockiin ja grungeen.

Captain Beefheart sävelsi suuren osan albumin kappaleista yhdellä istumalla pianolla, jonka soittamisesta hänellä ei ollut juurikaan hajua, ja "musiikilliset ideat" kirjoitti muistiin Magic Bandin rumpali John "Drumbo" French. Yhtye muutti kuukausiksi syrjäiseen kartanoon harjoittelemaan kappaleita.

Beefheartin omituinen käytös pääsi huippuunsa juuri näinä aikoina, kun hän pahoinpiteli yhtyettään niin henkisesti kuin fyysisesti. Varsinkin French joutui Beefheartin alistamaksi, ja kappaleessa "My Human Gets Me Blues" Beefheart irvailee Frenchille tämän uskonnollisuuden takia. Kappaleen "Bill's Corpse" nimi on puolestaan viittaus Magic Bandin kitaristi Bill Harkleroadiin (jonka Beefheart risti Zoot Horn Rolloksi). Lisäksi tarinan mukaan jäsenet joutuivat varastamaan läheisestä kaupasta ruokaa saadakseen nälkänsä kuriin. Rahattomat yhtyeläiset pelasti ryöstöstä johtuneista takuista sittemmin Zappa.

Kappaleiden instrumentaaliversioiden nauhoitus studiossa kesti runsaat kahdeksan tuntia. Beefheart itse nauhoitti lauluosuutensa studion ulkopuolella. Beefheart kuuli äänen ikkunan kautta vain heikosti, joten levyltä kuulee, kuinka hän pysyy musiikin tahdissa huonosti. Lopuksi mukaan lisättiin kolme Beefheartin lausumaa runoa ("The Dust Blows Forward...", "Well" ja "Orange Claw Hammer"), improvisoitu bluesnumero ("China Pig") sekä dialogia. Kitaristi Jeff Cotton (eli Antennae Jimmy Semens) hoitaa "Penan" päävokaalit, ja kappaleessa "The Blimp" kuullaan Cottonin puhelinviesti Zappalle.

Vaikka levy on ehkä Beefheartin tunnetuin teos, se pääsi ilmestyessään listoille vain Britanniassa. Levy oli siitä huolimatta arvostelumenestys. 

Albumi valittiin vuonna 2010 Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä. Vuonna 2005 se ja aiempi albumi *Safe As Milk* (1967) otettiin mukaan hakuteokseen *[[1001 albumia jotka jokaisen on kuultava edes kerran eläessään]]*

## Kappaleet
Kaikki kappaleet säveltänyt, sanoittanut ja sovittanut Don van Vliet (Captain Beefheart).

### A-puoli
#
#
#
#
#
#

### B-puoli

#
#
#
#
#
#
#

### C-puoli
#
#
#
#
#
#
#

### D-puoli
#
#
#
#
#
#
#
#

## Muusikot
*Don Van Vliet (Captain Beefheart) – laulu, tenorisaksofoni, sopraanosaksofoni, bassoklarinetti, musette, simran horn, metsästystorvi, kulkuset

;The Magic Band
*Bill Harkleroad (Zoot Horn Rollo) – kitara, huilu
*Jeff Cotton (Antennae Jimmy Semens) – kitara, laulu ("*Pena*" & "*The Blimp*")
*Victor Hayden (The Mascara Snake) – bassoklarinetti, laulu
*Mark Boston (Rockette Morton) – basso
*John French (Drumbo) – rummut, lyömäsoittimet
sekä
*Doug Moon - kitara ("*China Pig*")
*Frank Zappa - puhe, tuottaminen

## Lähteet
Henri Aalto

**Henri Aalto** (s. 20. huhtikuuta 1989 Espoo) on suomalainen uransa lopettanut jalkapalloilija, joka edusti urallaan pisimpään Veikkausliigassa pelaavaa FC Honkaa. Hänen pelipaikkansa oli useimmiten oikea laitapuolustaja, mutta hän kykeni pelaamaan myös puolustuksen keskustassa tai vasemmassa laidassa.

Aalto on FC Hongan kasvatti. Hän debytoi Veikkausliigassa 27. huhtikuuta pelatussa kauden 2008 ensimmäisessä ottelussa Myllykosken Pallo -47:aa vastaan. Aalto pelasi samalla kaudella myös lainalla Ykkösessä pelanneen Grankulla IFK:n riveissä. Seuraavien kausien ajan hän vaihteli liigajoukkueen ja Kakkosessa pelanneen reservijoukkue Pallohongan välillä. Paikkansa edustusjoukkueen avauskokoonpanossa Aalto vakiinnutti vuonna 2011, pelaten 25 ottelussa avauksessa. Vuonna 2012 hän henkilökohtaisen maaliennätyksensä, viimeistellen yhteensä neljä maalia. Kauden 2012 lopussa hän yritti etsiä pelipaikkaa ulkomailta, mutta palasi helmikuussa testipelaajan statuksella kasvattajaseuraansa ja solmi uuden sopimuksen kuukauden lopussa.

Kaudella 2013 Aalto pelasi tärkeässä roolissa Hongan sijoittuessa Helsingin Jalkapalloklubin jälkeen toiseksi Veikkausliigassa. Pelikieltojen vuoksi hän oli poissa kahdeksasta ottelusta, mutta esiintyi silti kuudenneksi eniten kentällä kaikista Hongan pelaajista.

Maajoukkueita Aalto on edustanut vuosina 2008–2010. Hän on pelannut poikien maajoukkueissa kuusi ja nuorten maajoukkueessa kahdeksan ottelua.

Aalto lopetti uransa Veikkausliigakauden 2023 lopussa. Hän toimi lopettaessaan Hongan kapteenina.

## Saavutukset

* Veikkausliiga: 2015; hopeaa 2008, 2009, 2013
* Suomen Cup: 2012; hopeaa 2008
* Liigacup: 2010, 2011

## Lähteet

## Aiheesta muualla
* Veikkausliigan pelaajakortti
Rodica Dunca

**Rodica Dunca** (s. 16. toukokuuta 1965 Baia Mare) on entinen romanialainen telinevoimistelija ja olympiamitalisti.

Dunca saavutti Moskovan 1980 olympialaisissa hopeaa telinevoimistelun joukkuekilpailussa. Henkilökohtaisessa moniottelussa hän sijoittui seitsemänneksi 78,350 pisteellä.

Uransa ainoan henkilökohtaisen arvokisamitalin Dunca saavutti Madridin EM-kilpailuissa 1981, kun hän sai pronssia puomilla.

## Lähteet

* 
* 
*
Sinilaukka

**Sinilaukka** (*Allium caeruleum*, joskus myös *A. azureum*) on Aasian karuilla maisemilla kasvava monivuotinen sipulikasvi, jota silloin tällöin tapaa istutettuna perennakasvina muuallakin, jopa Suomessa. Se on saatu menestymään jopa Suomussalmen korkeudella niin sanotulla VII vyöhykkeellä.

## Lähteet
* Nettikaupan sivusto 

### Viitteet

## Aiheesta muualla
* 
* Flora of China: ''Allium caeruleum''
Chūka Ichiban!

**Chūka Ichiban!** () on Etsushi Ogawan vuonna 1995 luoma manga-sarjakuva, josta vuonna 1997 tehtiin samanniminen anime-sarja. Tarina kertoo pojasta, jonka haaveena on tulla maailman parhaaksi kokiksi.

Tarina tapahtuu 1800-luvun Kiinassa, fiktiivisten "kokkisotien aikakautena", jolloin huippukokit erilaisine ruoanlaittotyyleineen yrittivät parantaa taitojaan ja ottivat mittaa toisistaan. Päähenkilö, Mao, laittaa ruokaa edesmenneen äitinsä ravintolassa Sichuanissa, mutta ennen kuin voi lunastaa äitinsä paikan pääkokkina, on hänen matkustettava ympäri Kiinaa opetellen uusia ruoanlaittotaitoja.
Riksförbundet Sveriges lottakårer

**Riksförbundet Sveriges lottakårer** (SLK) () on ruotsalainen naisten vapaaehtoinen maanpuolustusjärjestö. Sen jäsenistön muodostavat nykyisellään noin 18&nbsp;000 lottaa 15:stä ikävuodesta ylöspäin. Lottien tavoitteena on rekrytoida ja kouluttaa jäsenistöä kokonaismaanpuolustuksen tarpeisiin.

Lottajärjestö perustettiin Ruotsiin vuonna 1924. Nimi saatiin Johan Ludvig Runebergin runosta *[[Lotta Svärd (runo)|Lotta Svärd]]* teoksessa Vänrikki Stoolin tarinat. Ensimmäinen lottajärjestö Lotta Svärd oli syntynyt Suomessa 1918 ja perustettu virallisesti 1920. Järjestön esimerkkiä seurattiin muissa Pohjoismaissa, Ruotsin ohella lottajärjestöt perustettiin Norjaan 1928 ja Tanskaan 1946. Myös Virossa on nykyään lottajärjestö.

Ruotsissa lottajärjestön toiminta on valtakunnallista jakautuen 300:aan paikalliseen lottakuntaan ja yhdistykseen. Keskusliiton toimisto sijaitsee Tukholmassa. Sen tehtävinä on koulutuksen koordinoinnin ja kehittämisen ohella jäsenhankinta ja tiedottaminen.
Nesjehyrna

**Nesjehyrna** on Skandeihin kuuluva vuorenhuippu pitkän Oppstrynsvatnet-järven varrella, Strynin kunnassa, Norjassa. Huipun korkeus merenpinnan tasosta on 1&nbsp;519 metriä. Sitä ympäröi etelä- ja länsipuolelta Breifonnan jäätikkö.

## Lähteet
Storskredfjellet

**Storskredfjellet** on Skandeihin kuuluva vuori, Strynin kunnassa, Norjassa. Sen kaksi päähuippua ovat merenpinnan tasosta 1&nbsp;742 metriä ja 1&nbsp;718 metriä korkeita.

## Lähteet
Fedalsnibba

**Fedalsnibba** on Skandeihin kuuluva vuorenhuippu Strynin ja Strandan kuntien rajalla, Norjassa. Huipun korkeus merenpinnan tasosta on 1&nbsp;609 metriä.

## Lähteet
Live +4

**Live +4** on KISS -yhtyeen entisen kitaristi Ace Frehleyn yhtye Frehley's Cometin vuonna 1989 julkaistu livealbumi, joka myös julkaistiin VHS-kasetille. Julkaisu on nauhoitettu vuonna 1988 yhtyeen *[[Second Sighting]]*-albumin kiertueella. Tämä levy jäi yhtyeen viimeiseksi julkaisuksi. Konsertti julkaistiin vuonna 2002 DVD:lle. *Shock Me*-kappaleen aikana Frehleyn kitaran hihna irtoaa, ja kiertueroudari juoksee kiinnittämään sitä. Frehley yrittää jatkaa kappaletta loppuun, mutta alkaa nauraa asialle itsekin.

## Kappalelista

#  *
#  **
#  *
#  *
#  **
#  *
#  *
#  *
#  *
#  **

 * = laulu: Ace Frehley, ** = laulu: Tod Howarth

## Kokoonpano

* Ace Frehley - soolokitara, laulu, taustalaulu
* Tod Howarth - rytmikitara, laulu, taustalaulu
* John Regan - basso, taustalaulu
* Jamie Oldaker - rummut, taustalaulu
Vora

**Vora** on Skandeihin kuuluva vuori, Gloppenin kunnassa, Norjassa. Sen korkein kohta nousee merenpinnan tasosta 1&nbsp;450 metrin korkeuteen. Vuoren koillispuolella sijaitsee Sanddalsvatnet-järvi ja länsipuolella Bergheimsvatnet-järvi.

## Lähteet
Trail of Tears (Billy Ray Cyrusin albumi)

**Trail of Tears** on amerikkalaisen kantrilaulaja Billy Ray Cyrusin neljäs albumi ja Cyruksen ensimmäinen julkaisu yli vuoteen. Sen julkaisi Mercury Records. 
"Three Little Words" ja "Trail of Tears" julkaistiin singleinä.

## Kappaleet
Stadion de Goffert

**Stadion de Goffert**, tunnetaan sponsorisyistä myös nimellä **McDOS Goffertstadion** on jalkapallostadion Nijmegenissä Alankomaissa. Sen pääkäyttö on toimia Eredivisiessä pelaavan NEC Nijmegenin kotikenttänä. Stadion avattiin kesällä 1939, tuolloin seremonioissa oli mukana myös Alankomaiden silloinen prinssi Bernhard. Sitä remontoitiin vuonna 1999 ja uudet avajaiset järjestettiin tammikuussa 2000. Remontin yhteydessä paikkoja vähennettiin 12 500:aan, jotta yleisö olisi lähempänä kenttää. Vuodesta 1951 lähtien stadionilla ollaan järjestetty myös Nijmegenin kansainvälisen neljän päivän marssien avajaiset. Stadionin historian ehkä tärkeimpänä otteluna pidetään NEC Nijmegenin ja FC Barcelonan välistä UEFA Cup-ottelua vuodelta 1983. 

Stadionille ollaan suunniteltu suurta uudistusta vuodeksi 2010. Katsojakapasiteettia ollaan päätetty nostaa 20 000:een ja rakennus sijoitetaan suurimmaksi osaksi maan alle. Stadionille suunnitellaan tuotaviksi muitakin lajeja kuten koripalloa ja judoa, jolloin se muodostaisi "Huippu-urheilun talon". Muutos tehdään, koska Nijmegenin kaupunki ei anna stadionin kasvaa korkeudessa suojellun luonnonkohteen, Goffertin puiston takia.
Eggjenibba

**Eggjenibba** on Skandeihin kuuluva vuorenhuippu, Gloppenin kunnassa, Norjassa. Sen korkeus merenpinnan tasosta on 1&nbsp;338 metriä. Vuori erottaa lännenpuoleista Votedalenia ja idänpuoleista Øvredalenia. Huipulta hieman etelään sijaitsee toinen 1&nbsp;296-metrinen huippu, jonka kohdalla kulkee Gloppenin ja Jølsterin kuntien raja.

## Lähteet
WWE SmackDown vs. Raw 2010

**WWE SmackDown! vs. Raw 2010** on vuonna 2009 julkaistu painipeli. Peli kuuluu WWE SmackDown! -pelisarjaan, jossa on jo aiemmin julkaistu muun muassa WWE SmackDown vs. Raw 2008 ja WWE SmackDown vs. Raw 2009. Pelin tekijät ovat Yuke's ja THQ (TEMO teki DS-version). Yhdysvalloissa peli julkaistiin 20. lokakuuta 2009 ja Suomessa kolme päivää myöhemmin (23. lokakuuta).

## Uudet ominaisuudet

* Havok-pelimoottori 
* Uusi Royal Rumble (uudet minipelit kehässä, Royal Rumble -erikoisliikkeet, panostettu sisääntuloihin ja eliminointiin jne.)
* Päivitetty lista painijoista
* Uudelleen animoidut liikkeet (esimerkiksi Triple H:n Pedigree, Rey Mysterion The 619, Jeff Hardyn Swanton Bomb, Edgen Spear ja monia muita liikkeitä.)
* Uusia hahmoja "Road to Wrestlemania" -pelitilaan (Edge, Shawn Michaels, Randy Orton, Triple H ja John Cena (Brand Warfare) ja Mickie James.
* Painijoiden asujen värivaihtoehdot. (vain PlayStation 3 ja XBOX 360 -konsoleille).
* Uudistettu "Create a Wrestler" -tila (vain PS3 ja XBOX 360).
* Paint Tool, joka on ohjelmalelu, jolla voi piirtää painijoiden asuihin mieleisiään kuvioita. (vain Playstation 3 ja Xbox 360)
* Päivitetyt asut painijoille.
* Paljon enemmän liikkeitä.
* Uusi Create-a-Storyline -tila, jossa voi itse määrätä ottelut, tapahtumien kulun, painijoiden riidat jne.

## Miespainijat

* Batista
* The Big Show
* Carlito 
* Chavo Guerrero
* Chris Jericho
* Christian
* CM Punk
* Cody Rhodes
* Edge
* Evan Bourne
* Finlay
* Goldust
* Jack Swagger
* Jeff Hardy
* JBL
* John Cena
* John Morrison
* JTG
* Kane
* Kofi Kingston
* Matt Hardy
* Mark Henry
* Mike Knox
* MVP
* Mr. Kennedy
* Primo
* R-Truth
* Randy Orton
* Rey Mysterio
* Santino Marella
* Shad
* Shawn Michaels
* Shelton Benjamin
* Ted DiBiase
* The Brian Kendrick
* The Great Khali
* The Miz
* The Undertaker
* Tommy Dreamer
* Triple H
* Umaga
* Vladimir Kozlov
* William Regal

### Diivat

* Beth Phoenix
* Brie Bella
* Gail Kim
* Kelly Kelly
* Maria
* Maryse
* Melina
* Michelle McCool
* Mickie James
* Natalya
* Nikki Bella 
* Trish Stratus

### Avattavat

* Cowboy Bob Orton
* Dusty Rhodes
* Eve
* Ezekiel Jackson
* Jesse
* Mr. McMahon
* "Million Dollar Man" Ted DiBiase
* The Rock

### Ladattava

* Stone cold 
* Layla El
Mpg

MPG voi viitata muun muassa seuraaviin:

* .mpg, eräs MPEG-videotiedostojen nimipääte
* mailia gallonalla (, MPG), polttoaineenkulutusta kuvaava yksikkö
* Max Planck -instituutti (, MPG), saksalainen tutkimuskeskus
Kustaa Jalkanen

**Kustaa Jalkanen** (17. toukokuuta 1862 Rautalampi – 23. huhtikuuta 1921 Viitasaari) oli suomalainen maanviljelijä ja poliitikko. 

Jalkanen osallistui Suomen suuriruhtinaskunnan säätyvaltiopäiville talonpoikaissäädyssä Viitasaaren tuomiokunnan edustajana 1904–1905. Myöhemmin, helmikuusta 1911 helmikuuhun 1914, hän toimi Nuorsuomalaisen Puolueen kansanedustajana. Hänet valittiin eduskuntaan eduskuntavaaleissa 1911 Vaasan läänin itäisestä vaalipiiristä. Hän oli eduskunnan sivistysvaliokunnan jäsen.

Jalkasen vanhemmat olivat talollinen Adam Jalkanen ja Maria Markkanen. Hän oli itsekin varsinaiselta ammatiltaan maanviljelijä. Hän viljeli maata ja piti kauppaliikettä Viitasaarella. Vuosina 1890–1915 hän toimi myös Viitasaaren kunnallislautakunnan esimiehenä.

Jalkasen puoliso oli Aurora Kemppainen, jonka kanssa hän avioitui vuonna 1895. Kustaa Jalkanen kuoli 58-vuotiaana huhtikuussa 1921. 

## Lähteet
Cabungula

**Arsenio Sebastião Cabungula**, lempinimeltään **Love** (s. 14. maaliskuuta 1979) on angolalainen jalkapalloilija, pelipaikaltaan hyökkääjä. Hän on ollut Angolan liigan maalikuningas kaksi kertaa, vuosina 2004 ja 2005. Lisäksi hän on voittanut sarjan kolmesti pelatessaan AS Aviaçãon riveissä. 

Cabungula on pelannut maajoukkueessa usein mutta yleensä vain vaihtopelaajana. Arvokisoissa hän on pelannut muun muassa Afrikan-mestaruuskilpailuissa 2006, saman vuoden maailmanmestaruuskilpailuissa, joissa hän pääsi yhdessä ottelussa vaihtopelaajana kentälle, sekä Afrikan-mestaruuskilpailuissa 2008.

## Lähteet
Aisti & Emeto

**Aisti & Emeto** (aikaisemmin **Emeto & Kuudes Aisti**) on suomalainen hip hop duo. Duon debyyttialbumi *[[Exitus (Aisti & Emeton albumi)|Exitus]]* julkaistiin Ähky Recordsin kautta 3. kesäkuuta 2009.

Emeto kertoi vuonna 2011 kaksikon teiden erkaantuneen taiteellisista syistä johtuen jo debyyttialbumin jälkeen ja piti epätodennäköisenä että duo tekisi enää musiikkia yhdessä. 2014 Aisti kuitenkin julkaisi Facebookissa comebackiin viittavan kuvan jossa mainittiin Aistin ja Emeton tekevän paluukeikan.

## Diskografia
### Albumit
* *[[Exitus (Aisti & Emeton albumi)|Exitus]]* (2009)

### Musiikkivideot
* *Nähää Helvetissä* (2009)

### Vierailijana
;Aisti & Emeto

;Aisti

## Muuta
Emeto muodostaa rap/dubstep -tuottaja Katu Mikon kanssa Emesis -nimisen rap-duon.

Aisti esiintyy Heikki Kuulan tuplaajana nimellä **Jalkajousi Janne** ja on suunnitellut julkaisevansa. soololevyn vuonna 2015 . 

## Lähteet

## Aiheesta muualla
* 
* Aisti & Emeto Ähky Recordsin sivustolla
Peräseinäjoen vaakuna

**Peräseinäjoen kunnanvaakuna** on saanut aiheensa kydönpoltosta, jota vaakunan painanteinen pilvikoro ja liekit kuvaavat. Kydönpoltossa suo ensin kuivatettiin ojittamalla, jonka jälkeen se seuraavana vuonna raivattiin ja poltettiin.

Vaakunan heraldinen selitys on "hopeakentässä painanteisen pilvikoron rajoittama sininen lakio ja neljä nousevaa punaista liekkiä". Vaakunan suunnitteli Ahti Hammar, ja se vahvistettiin käyttöön 23. marraskuuta 1959. Peräseinäjoen liityttyä Seinäjoen kaupunkiin vuonna 2005 vaakuna jäi kotiseutuvaakunaksi.

## Lähteet
*
Estadio Malvinas Argentinas

**Estadio Malvinas Argentinas** on stadion Mendozan kaupungissa Argentiinassa. Stadion avattiin 1978 ja sen kapasiteetti on 48&nbsp;000. Stadion oli yksi jalkapallon vuoden 1978 MM-kilpailujen stadioneista. Stadion on myös Club Deportivo Godoy Cruz Antonio Tomban kotistadion.

## Lähteet
Allison Janney

**Allison Brooks Janney** (s. 19. marraskuuta 1959 Boston, Massachusetts, Yhdysvallat) on Oscar-palkittu yhdysvaltalainen näyttelijä. Hänet tunnetaan muun muassa televisiosarjasta *[[West Wing]]* (1999–2006), josta hänet palkittiin kahdesti parhaan naispääosan Emmyllä ja kahdesti parhaan naissivuosan Emmyllä. Hänet palkittiin parhaan naisvierailijan Emmyllä draamasarjasta *[[Masters of Sex]]* vuonna 2014. 

Janney on näytellyt myös useissa elokuvissa, kuten *[[American Beauty]]* (1999), *[[Juno (elokuva)|Juno]]* (2007), *[[Hairspray (vuoden 2007 elokuva)|Hairspray]]* (2007), *[[Piiat]]* (2011), *[[Spy – vakoojan asussa]]* (2015) ja *[[Nainen junassa (vuoden 2016 elokuva)|Nainen junassa]]* (2016).

Vuonna 2017 Janney näytteli elokuvassa *[[I, Tonya]]*, josta hänet palkittiin parhaan naissivuosan Oscarilla ja Golden Globella.

Vuodesta 2013 Janney on näytellyt toista pääroolia tilannekomediasarjassa *[[Mutsi (televisiosarja)|Mutsi]]*.

## Filmografia

## Aiheesta muualla
*
The Sino-Finnish Environmental Research Centre

**The Sino-Finnish Environmental Research Centre**  (**SFERC**) on Itä-Suomen ja Nanjingin yliopistojen yhteinen, viimeksi mainitun kampuksella, Nanjingissä, Kiinassa sijaitseva ympäristöntutkimuskeskus. 18. toukokuuta 2009 avattu keskus on ensimmäinen suomalaisten yliopistojen perustama etäkampus ulkomailla. SFERC tulee olemaan Itä-Suomen yliopiston pysyvä etäkampus.

The Sino-Finnish Environmental Centre -tutkimuskeskus yhdistää metsä-, energia- ja ympäristöalan tutkimuksen, koulutuksen ja ympäristöasioihin keskittyvän yritysyhteistyön. Sen on tarkoitus tarjota kaupallisia mahdollisuuksia Kiinassa toimiville suomalaisille ja muille eurooppalaisille yrityksille. Muun muassa UPM:n Changshun tehdasalue sijaitsee lähistöllä.

Keskuksen myötä Nanjingin yliopistosta tulee Itä-Suomen yliopiston merkittävä yhteistyökumppani Kiinassa.   
Nanjingin yliopistolla on jo aikaisempia tutkimuskeskuksia muun muassa Johns Hopkinsin yliopiston ja Göttingenin yliopiston kanssa.

Toukokuussa 2014 kerrottiin Ilmatieteen laitoksen sekä Itä-Suomen ja Nanjingin yliopistojen tutkimus- ja koulutusyhteistyöstä liittyen ilmansaasteisiin.

## Lähteet
Mellow Chips

**Mellow Chips** oli suomalainen demoskeneryhmä, joka työskenteli Commodore Amigan parissa noin vuosina 1995&ndash;1998. Toimiessaan Tristar & Red Sector Incorporatedin (TRSI) alaryhmänä se voitti The Gathering -tapahtuman Amiga-demokilpailun tuotoksellaan *[[Rise (demo)|Rise]]* vuonna 1998. Muita saavutuksia olivat muun muassa vuoden 1996 Demolition-tapahtuman demokilpailun voitto ja Assemblyn Amiga-demokilpailun toinen sija samana vuonna. Mellow Chips teki myös muutaman ilmaispelin.

## Vaiheet

Mellow Chips toimi alun perin ilmeisesti nimellä "Mystic". Esimerkiksi vuonna 1994 julkaistu Pacman-klooni *Pucman Worlds* tehtiin kyseisellä nimellä. Nimi Mellow Chips esiintyy Assemblyn kilpailutuloksissa seuraavana vuonna, kun ryhmän jäsen Jari "Jogi" Jokivuori osallistui tapahtuman grafiikkakilpailuun. 

Ensimmäisen jossain määrin noteeratun demonsa Mellow Chips teki tiettävästi vuonna 1996, kun *Jees!* sijoittui neljänneksi Joensuussa järjestetyn Demolition-tapahtuman yhdistetyssä (Amiga-PC) demokilpailussa. Tämän jälkeen seurasi kolme muuta, kotimaisissa tapahtumissa kohtuullisesti menestynyttä demoa. Vuonna 1990 perustetun TRSI:n alaryhmäksi Mellow Chips liittyi TRSI:n www-sivuston mukaan 1997. TRSI:n osana ryhmä julkaisi ensin *Dose*-demon, joka sijoittui vuoden 1997 Demolitionissa toiseksi, ja sitten vuonna 1998 *Risen*, joka voitti suuren, Norjassa järjestettävän The Gathering -tapahtuman Amiga-demokilpailun.

Mellow Chips on 1990-luvun lopulla käytännössä hajonnut tai ainakin viettänyt hiljaiseloa siitä lähtien. Sen jäsenistä Petri "Aivo" Häkkinen ja Mikko "Kalsu" Kallinen (tunnettu myös ryhmästä Artificial People) ovat myöhemmin vaikuttaneet "Maturefurk"-ryhmässä (nimi väännös Futuremarkista), ja heidän ohjelmakoodiaan löytyy muun muassa Assemblyn yhdistetyn demokilpailun vuonna 2001 voittaneesta Amiga-demosta *[[Lapsuus (demo)|Lapsuus]]*. Myöhemmin Häkkinen on työskennellyt Remedy Entertainmentin riveissä muun muassa Max Payne 2 -pelin parissa. Vuodesta 2011 hän ja Olli "Ola" Hänninen-Pelz ovat olleet mukana espoolaisen Almost Human -indie-pelitalon toiminnassa. Huhtikuussa 2012 yritys julkaisi *dungeon crawl* -tyylisen (*[[Dungeon Master]]*, *[[Eye of the Beholder (videopeli)|Eye of the Beholder]]* jne.) *[[Legend of Grimrock]]* -pelin.

## Jäseniä
* Aivo (Petri Häkkinen, käytti alun perin pseudonyymiä *Braindead*)
* Freak (Jaakko Kaarlela)
* Jogi (Jari Jokivuori)
* Kalsu (Mikko Kallinen)
* Lich (Tomas Björnfot)
* Ola (Olli Hänninen-Pelz)
* Tequila

Monet ryhmän jäsenistä (ainakin Björnfot, Häkkinen, Hänninen-Pelz ja Kaarlela) olivat joko alun perin Torniosta tai pitkään siellä asuneita.

## Tuotanto
### Demot

Yllä olevista demoista *Dose* ja *Rise* on tehty TRSI:n alaryhmänä.

### Pelit

* BloodFest (1995) 
* Pucman Worlds (1994, tekijänä "Mystic") 
* Zhandulin helmi (1994/1995, tekstipohjainen) 

## Lähteet

## Aiheesta muualla
* Mellow Chips Exotica-wikissä 
* Legend of Grimrock -blogi
Bengt Packalén

**Bengt Packalén** (s. 1946 Tammisaari) on kauan Ruotsissa vaikuttanut suomenruotsalainen toimittaja ja kirjailija. Hän toimi Suomen Tukholman instituutin johtajana vuosina 2002–2011. Vuosina 1991–2002 hän työskenteli Ruotsin radion kulttuuritoimituksen johtajana.

## Teokset
* *Svarta tårar, röd jord: Möten med den kubanska revolutionen.* Helsinki: Söderströms, 1986. Suom. *Mustat kyyneleet, punainen maa : ihmisiä vallankumouksen Kuubassa.* Helsinki: Tammi, 1986.
* *Belfast är bara ett annat Burundi.* Helsinki: Söderströms, 1989.
* *Isränder: Roman.* Helsinki: Söderströms, 1991.
Exitus (Aisti & Emeton albumi)

__NOTOC__
**Exitus** on rap-duo Aisti & Emeton ensimmäinen studioalbumi. Albumin tuotti Ähky Records.

## Taustaa
Kappaleella "Maammelaulu" on käytetty eri YouTube -videoiden ääniä. Esim. video, jolla Summan paperitehtaan työntekijän Pekka Suurosen haastattelu: "Miltä tuntui tänä aamuna?" "No, miltäs kuvittelet! Aamulla tuntu hyvältä! Nyt vituttaa!" on otettu kappaleeseen. Myös video, jolla Voikkaan paperitehtaan pääluottamusmies Kari Haaraoja sanoo: "Saattaa olla, että riipasen kovan kännin tänään." on otettu kappaleeseen. Kappaleela "Lucifer" käytetty nauru on taas "Ha Ha Ha" -YouTube videosta, jolla vauva nauraa. Kappaleesta "Nähää Helvetissä" on julkaistu musiikkivideo.

## Kappaleet
# 
# 
# 
# 
# 
# 
# 
# 
# 
# 

## Biitit
* Katu-Mikko: 1, 2, 3, 5, 6, 8, 9 ja 10
* Käteis-Toni: 7
* Mats Takila: 4

## Arvostelut
* Rumba: *positiivinen*

## Lähteet

## Aiheesta muualla
* "Nähää Helvetissä" -musiikkivideo YouTubessa
Estadio Olímpico Chateau Carreras

**Estadio Olímpico Chateau Carreras** eli **Estadio Córdoba** on stadion Córdoban kaupungissa Argentiinassa. Stadion rakennettiin jalkapallon MM-kilpailuja varten 1978.

## Lähteet

## Aiheesta muualla
STS-127

**STS-127** ( **2J/A**) oli avaruussukkulalento Kansainväliselle avaruusasemalle (ISS). Se oli avaruussukkula Endeavourin 23. lento ja sen suunniteltu laukaisu oli 13. kesäkuuta 2009. Nasa joutui kuitenkin lykkäämään laukaisua tankkauksen yhteydessä ilmenneen vetyvuodon takia. Laukaisua jouduttiin lykkäämään viisi kertaa huonon sään tai tankkausongelmien vuoksi. Sukkula laukaistiin onnistuneesti matkaan Kennedy Space Centeristä, Floridasta kuudennella lähtöyrityksellä 16. heinäkuuta 2009 kello 1.03 Suomen aikaa. 

Lennon aikana avaruusasemalla oli 13 henkeä yhtä aikaa, mikä on kaikkien aikojen suurin määrä. Endeavour kuljetti myös 500:nnen ihmisen avaruuteen. Lennolla oli mukana myös ensimmäistä avaruuslentoaan suorittava suomalaissukuinen tehtäväspesialisti Timothy Kopra.

Endeavour telakoitui ISS:ään 17. heinäkuuta kello 20.47 Suomen aikaa. Kello 22.48 avattiin Endeavourin ja avaruusaseman välinen luukku. Ensimmäistä kertaa avaruusasemalla oli ennätykselliset 13 henkeä. Timothy Kopra ja avaruusasemalla työskentelevä japanilainen Koichi Wakata vaihtoivat tehtäviä Wakatan siirtyessä STS-127:n miehistöön ja palatessa heidän mukanaan maahan. Sukkulamiehistö jäi asemalle vielä 11 päiväksi. Kopra jäi asemalle vielä noin kuukaudeksi Retkikunta 20:n jäsenenä. 

Lennon pääasiallinen tehtävä oli kuljettaa ja asentaa ISS-avaruusasemalle japanilaisen Kibō-laboratoriomoduulin kaksi viimeistä osaa: ulkopuolinen lavetti (JEM EF) ja ulkopuolinen paineistamaton osa (ELM-ES). Lennolla suoritettiin viisi avaruuskävelyä. Lento kesti lähes 16 päivää. Endeavour laskeutui 31. heinäkuuta kello 17.48 Suomen aikaa Kennedyn avaruuskeskukseen Floridaan.

## Miehistö

## Hyötykuorma

Kibō-moduulin kahden viimeisen osan lisäksi hyötykuormaan kuuluu myös avaruusaseman runkoelementin  *P6 truss* kuusi uutta akkua vanhojen palatessa sukkulalla takaisin maahan. Lisäksi avaruusasemalle kuljetetaan LDU (Linear Drive Unit), PM-2 (Pump Module-2) ja SGANT (Space to Ground Antenna Group), mitkä kaikki tullaan siirtämään aseman ulkoiseen varastoon (ESP-3) avaruuskävelyn aikana. Lisäksi mukana on erilaisia mikro- ja pikosatelliitteja.

## Tilastoja
*158. Yhdysvaltain miehitetty avaruuslento
*127. sukkulalento STS-1:n jälkeen
*23. Endeavourin lento
*102. avaruussukkula Challengerin onnettomuuden jälkeinen lento
*14. avaruussukkula Columbian onnettomuuden jälkeinen lento
*29. avaruussukkulalento Kansainväliselle avaruusasemalle
* Ensimmäinen kerta jolloin 13 henkeä on yhtä aikaa avaruusasemalla (kaikkien aikojen suurin määrä ihmisiä samalla avaruusaluksella)
* STS-127 kuljettaa 500:nnen ihmisen avaruuteen

## Media

Image:Endeavour Ksc 071509 sts127 launch1.ogg|Video: *[[Endeavour]]* laukaistaan laukaisualusta LC-39A:ltä Kennedy Space Centeristä lennolle STS-127
Kuva:STS-127 group picture 02.jpg|Kaikki kolmetoista aseman avaruuslentäjää ryhmäkuvassa 25.7.2009
Kuva:STS-127 EVA5 Cassidy02.jpg|Astronautti Christopher Cassidy avaruuskävelyllä 27.7.2009


## Lähteet

## Aiheesta muualla

* Nasan STS-127 kotisivu
* Nasan avaruussukkulasivu
* STS-127:n laukaisu YouTube-kanava NASAtelevisionissa – video (10min 30s)
* Lennon STS-127 lehdistöpaketti  (PDF-tiedosto 6,8 Mt)
Jonas Jerebko

** Jonas Christoffer Jerebko** (s. 2. maaliskuuta 1987 Borås) on ruotsalainen NBA:ssa pelannut koripalloilija. Hänet valittiin NBA:han  toisella kierroksella 39. pelaajana, ja hän on edustanut liigassa Detroit Pistonsia, Boston Celticsiä, Utah Jazzia ja Golden State Warriorsia. Hän oli toinen ruotsalainen NBA-pelaaja. Hänen isänsä Chris Jerebko on yhdysvaltalainen entinen ammattilaiskoripalloilija.

## Ura
Jerebko pelasi kasvattajaseuransa Borås Basketin kanssa 1. divisioonassa kolme kautta, kunnes teki Ruotsin suurseuran, Plannja Basketin, kanssa sopimuksen. Yhden kauden jälkeen hän lähti Pallacanestro Biellaan, vaikka hänellä oli stipendi isänsä kotikaupungin Buffalon yliopistoon. Meno Italiaan kannatti, sillä hänestä tuli yksi sarjan lupaavimmista nuorista tähdistä.

Alun perin hän oli menossa , mutta vetäytyi viime hetkellä.  hän kuitenkin osallistui, jossa Detroit Pistons varasi hänet toisella kierroksella. Näin hänestä tuli ensimmäinen ruotsalainen pelaaja, joka on koskaan valittu NBA:n varaustilaisuudessa. Elokuussa 2009 Jerebko siirtyi Pistonsiin. Helmikuussa 2015 hän siirtyi Boston Celticsiin ja heinäkuussa 2017 Utah Jazziin.

Keväällä 2022 Jerebko teki sopimuksen Moskovan TsSKA:n kanssa ja hänet hyllytettiin Ruotsin maajoukkueesta. Vuonna 2024 hän pelasi kaksi ottelua Puerto Ricon pääsarjajoukkueessa Santeros de Aguadassa.

## Lähteet

## Aiheesta muualla
*Italian liigan pelaajaprofiili  
*DraftExpress  
*NBA Draft 
*NBA:n pelaajaprofiili
Estadi de Sarrià

**Estadi de Sarrià** oli monikäyttöinen stadion Barcelonassa, Espanjassa. Stadion toimi RCD Espanyolin kotistadiona ennen kuin se purettiin 1997. Stadion oli yksi jalkapallon MM-kilpailujen 1982 pelipakoista.

## Lähteet

## Aiheesta muualla
Atomic Roooster

**Atomic Roooster** [sic] (tunnettu myös nimillä **Atomic Rooster** ja **Atomic Ro-o-oster**) on brittiläisen Atomic Rooster -yhtyeen helmikuussa 1970 julkaistu esikoisalbumi. Levyn materiaali on yhdistelmä progressiivista rockia, puhallinsovituksia sekä kosketinsoittaja Vincent Cranen kirjoittamia synkkiä sanoituksia. Crane totesikin myöhemmin, etteivät albumin kappaleet sisällä huumoria. Esimerkiksi ”Bansted” käsittelee samannimistä mielisairaalaa, jossa psyykeongelmista kärsinyt Crane oli ollut hoidettavana.

Solisti-basisti Nick Graham jätti Atomic Roosterin maaliskuussa 1970, ja hänet korvasi lähes välittömästi myös kitaraa soittava John Du Cann. Myös rumpali Carl Palmer erosi yhtyeestä pian albumin julkaisun jälkeen liittyäkseen Emerson Lake & Palmer -yhtyeeseen. Noin puoli vuotta Palmerin lähdön jälkeen Atomic Rooster solmi Yhdysvalloissa levytyssopimuksen Elektra Recordsin kanssa. Koska yhtyeen soundi oli muuttunut huomattavasti Nick Grahamin lähdön myötä, soitti Du Cann kitaraosuudet Yhdysvaltain-painoksen kappaleisiin ”S.L.Y.”, ”Before Tomorrow” ja ”Friday the 13th”, joista viimeksi mainittuun myös uuden lauluraidan. Lisäksi kyseisen painoksen kappalejärjestys oli erilainen. Myös kaikki albumin CD-versiot noudattivat Yhdysvaltain-painoksen sisältöä aina vuoteen 2004, jolloin Expanded Deluxe Edition julkaistiin.

Albumilta julkaistiin maaliskuussa 1970 singlenä kappale ”Friday the 13th”.

## Kappaleet

**A-puoli**
#
# 
# 
#
**B-puoli**
# 
#
# 
# 

### Vuoden 1991 CD-version bonuskappale
# 

### Expanded Deluxe Editionin bonuskappaleet
# 
# 
# 
# 
#

## Kokoonpano
*Vincent Crane &ndash; piano, urut, kitara 
*Carl Palmer &ndash; rummut
*Nick Graham &ndash; basso, laulu, huilu
 
*John Du Cann &ndash; kitara, laulu tietyissä bonuskappaleissa

## Lähteet
Betão

**Betão** (oik. **Ebert William Amâncio**, 11. marraskuuta 1983 São Paulo, Brasilia) on brasilialainen ammattilaisuransa päättänyt jalkapalloilija, joka pelasi pääsääntöisesti keskuspuolustajan pelipaikalla. Hän pystyi kuitenkin pelaamaan myös kummankin laitapuolustajan pelipaikalla. Hän on pituudeltaan 180-senttimetrinen.

Betão saavutti seuraurallaan kotimaansa lisäksi Ukrainassa.

## Lähteet

## Aiheesta muualla
* Betão Kiovan Dynamon sivuilla
Koskettelukirja

**Koskettelukirja** on värikkäitä, tunnusteltavia kuvia sisältävä kuvakirja, joka on tarkoitettu näkövammaiselle lapselle, mutta myös esimerkiksi kehitysvammaiset hieman vanhemmatkin lukijat voivat saada niistä iloa ja virikkeitä. Kirjat ovat yleensä kangas- tai pahvikirjoja, ja kuvissa voidaan käyttää hyvin monipuolisia materiaaleja erilaisista kankaista muoviin, nahkaan, puuhun, kiveen ja turkiksiin. Kuvituksessa voi käyttää mielikuvitustaan ja hyödyntää lapsen hienomotoriikkaa harjoittavia ja erilaisia ääniä tuottavia elementtejä, kuten vetoketjuja, nauhoja, rahisevia ja kahisevia materiaaleja, nappeja ja muita esineitä.

Kirjan teksti voi olla pistekirjoituksella, isokirjoituksella tai tavallisin kirjaimin. Kirjassa voi olla mukana myös äänite. Tarinat ovat tekijöiden sepittämiä tai sovituksia tutuista saduista, loruista tai runoista.

Koskettelukirjan tehtävä on sama kuin muunkin lastenkirjallisuuden, satujen ja kuvakirjojen: ne ovat myös näkövammaisille lapsille tärkeitä mielikuvituksen, luovuuden ja kielen kehityksen kannalta. Lisäksi ne auttavat lasta hahmottamaan ympäristön ja esineiden toimintaa ja mittasuhteita.

Celia-kirjaston lainakokoelmassa on noin 650 koskettelukirjaa. Kirjasto on myös tehnyt oppaan koskettelukirjojen tekemisestä kiinnostuneille.

## Lähteet
* Koskettelukirja - näkövammaisen lapsen kuvakirja -näyttely avautuu 6.11.2007
* Campus, CIMOn verkkolehti 
* Celia-kirjaston kotisivut
Tarkus

**Tarkus** on brittiläisen Emerson, Lake & Palmer -yhtyeen toinen albumi, joka julkaistiin kesäkuussa 1971 ja se nousi listaykköseksi Britanniassa.

Albumin äänitykset tehtiin kuudessa päivässä tammi-helmikuussa 1971. Alkuperäisen LP-julkaisun A-puoli koostuu kokonaan yli 20-minuuttisesta seitsenosaisesta "Tarkus"-teoksesta. Ajatus albumin nimikappaleeseen tuli rumpali Carl Palmerilta, joka halusi soitettavaksi jotakin 5/4-tahtilajissa. Kosketinsoittaja Keith Emerson alkoi kertomansa mukaan kirjoittaa nimiteosta välittömästi. Laulaja/basisti/kitaristi Greg Lake epäili idean toimivuutta, mutta suostui kuitenkin kokeilemaan sitä ja alkoi vähitellen pitämään siitä. Emersonin kosketinsoittimet hallitsevat teosta, mutta osioissa "Mass" ja "Battlefield" kuullaan myös Laken kitarointia.
 
Albumin kakkospuolen musiikki koostuu jo keskenään hyvinkin erityyppisistä kappaleista. "The Only Way" -kappaleen alku- ja väliosat sisältävät teemoja Johann Sebastian Bachin Toccata F:ssä ja 6. Preludista. Levyn päättävä rock-irrottelu "Are You Ready Eddy?" on omistettu levyn äänittäjälle Eddie Offordille ja kappaleen lopussa kuultava kysymys "ham or cheese?" (kinkkua vai juustoa?) viittaa studion kanttiinin voileipävalikoimaan. Kysymyksen lausuu studion emäntä ja Palmer toistaa sen.

Albumi valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*. Toinen kirjaan päässyt ELP-albumi on *[[Pictures at an Exhibition]]* (1972).

## Kappaleet
**A-puoli**
# 
#*  
#*
#* 
#*
#* 
#* 
#*

**B-puoli**
# 
# 
# 
# 
# 
#

## Kokoonpano
*Keith Emerson &ndash; piano, kirkkourku, Celesta, Hammond-urut, Moog-syntetisaattorit 
*Greg Lake &ndash; akustinen kitara, bassokitara, sähkökitara, laulu 
*Carl Palmer &ndash; rummut, lyömäsoittimet

## Lähteet
Northzone Ventures

**Northzone Ventures** on norjalainen pääomasijoitusyhtiö, joka toimii aloittavien, pääasiassa pohjoismaisten teknologiayritysten venture capital -rahoittajana. Yhtiöllä on työntekijöitä Oslossa, Kööpenhaminassa ja Tukholmassa. Northzone Ventures on sijoittanut myös suomalaisiin yrityksiin. Yritys hallinnoi 355 miljoonan euron sijoitusomaisuutta.

## Sijoituksia
*Bilguiden
*Lastminute
*NextGenTel
*Pricerunner
*Spotify
*Stepstone
*Trolltech

## Lähteet

## Aiheesta muualla
* Northzone Ventures
HMS Cossack

**HMS Cossack** on ollut seitsemän Britannian Kuninkaallisen laivaston aluksen nimenä.

* HMS Cossack (1806), Banterer-luokan 22-tykkinen kuudennen luokan alus
* HMS Cossack (1854), potkurikorvetti
* HMS Cossack (1886), Archer-luokan torpeedoristeilijä
* HMS Cossack (1907), Tribal-luokan hävittäjä
* HMS Cossack (F03), Tribal-luokan hävittäjä 
* HMS Cossack (R57), Co-luokan hävittäjä